
 R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

   P R I M A R

Nr. 10.668/07.12.2021                                                                                            

REFERAT DE APROBARE

al proiectului de hotărâre privind trecerea din domeniului privat al orașului Deta în domeniului public al orașului Deta, pentru cauză de utilitate publică a terenului situat în orașul Deta, str. Târgul Mare, înscris în CF nr. 403581 Deta nr. top. 1512-1515/b/2/1/1/1-810-811-812/a/1/1/1/2  în suprafață de 354mp.
Inventarierea domeniul public al unității administrativ teritoriale este reglementată prin  O.U.G. nr. 57/2019 privind Codul Administrativ și  HG  nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor.

Astfel, inventarierea reprezintă o operaţiune de identificare a bunurilor care aparţin domeniului public şi privat al unităţilor administrativ-teritoriale. Inventarul bunurilor care constituie domeniul public şi, respectiv, domeniul privat al comunelor, al oraşelor, al municipiilor şi al judeţelor se realizează conform prevederilor art. 289 şi 357 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, denumită în continuare Ordonanţa de urgenţă a Guvernului nr. 57/2019. Ea se realizează de către o comisie specială de inventariere a domeniului public şi privat constituită la nivelul fiecărei unităţi administrativ-teritoriale, prin dispoziţia autorităţii executive.
 Prin actualizarea inventarului bunurilor din domeniul public al unităţii administrativ-teritoriale se înţelege alcătuirea inventarului, după cum urmează:

a) completarea cu bunuri care nu au fost cuprinse într-o hotărâre a Guvernului de atestare a inventarului bunurilor aparţinând domeniului public al unităţii administrativ-teritoriale publicate în Monitorul Oficial al României, Partea I;
b) completarea cu bunuri declarate de uz sau de interes public local/judeţean prin hotărâri ale autorităţii deliberative anterior intrării în vigoare a Ordonanţei de urgenţă a Guvernului nr. 57/2019;

c) completarea cu bunuri declarate de uz sau de interes public local/judeţean prin hotărâri ale autorităţii deliberative, conform art. 286 din Ordonanţa de urgenţă a Guvernului nr. 57/2019;

d) modificarea, inclusiv abrogarea unor poziţii din inventarul atestat prin hotărâre a Guvernului şi/sau completat potrivit lit. a)-c).

Domeniul public al comunei, al oraşului sau al municipiului este alcătuit din bunurile prevăzute în anexa nr. 4 la OUG nr. 57/2019, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean.
Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului local al comunei, al oraşului sau al municipiului, după caz.
 Declararea bunurilor care fac obiectul trecerilor ca fiind de uz sau de interes public naţional sau local, după caz, se face prin hotărârile prevăzute mai sus.
Strada Tg. Mare este cuprinsă în domeniul public al orașului Deta la poziția 6.32. Suprafața de 354 mp. înscrisă în CF nr. 403581 Deta nr. top. 1512-1515/b/2/1/1/1-810-811-812/a/1/1/1/2 reprezintă calea de acces de pe strada Tg. Mare (DN 59B) la zona de blocuri Tg. Mare. Suprafață de 18.458 mp. reprezintă terenul dintre blocuri din zona Tg. Mare, nefiind înscrisă în CF, iar conform documentației întocmită de SC Topoexe SRL i s-a atribuit numărul cadastral 134.
În conformitate cu prevederile art. 129 alin. (2) litera c), 286 și art.296 alin.(2) și (7) din O.U.G. nr. 57/2019 privind Codul Administrativ, cu modificările și completările ulterioare, am iniţiat şi propun spre adoptare proiectul de hotărâre privind trecerea din domeniului privat al orașului Deta în domeniului public al orașului Deta a imobilului în cauză, declarându-se ca fiind de interes public.
Pt. P R I M A R,

Radu ROTAR.

